Ma d widak yezran akken: “iles aɣezfan, ttfeẓẓan-t wuglan” , diɣ iles yettḥawalitent aqerru yettaɣ-itent , wigi-na xas ma cḍen amaɛna ttezmen deg yiman-nsen imi qqaren : “si lhend ixfifen, eqqes ilsawen” deg wid i ten-yifen neɣ maḍi a yiles yellan d akessum d acu ara k-yerren d iɣes ,llan diɣ wid ɣef iqqaren: “ilesis d uḥdiq, ul-is d uḥriq”, wigi d widak deg wag ttberrin lemtul n leqbayel yeqqaren: “yettak iles yettḥerrif iḍarren” neɣ maḍi daɣen llah llah deg yiles-ines d ajenwi deg ufus-ines ma d nekkni yewwi-aɣ-id kan ad d-nini : “win yeṭṭfen iles-is yettali leqder-is , ma d win yeṭṭfen imi-s yettiɣzif leɛmer-is”.